Elżbieta Pleszczyńska. Elżbieta Pleszczyńska () – Polshalik statistika professori, nogironlar huquqlarini himoya qilish faoli. Biografiyasi. Elżbieta Pleszczyńska 1956-yilda Varshava universitetining matematika, fizika va kimyo fakultetida matematika magistri darajasini olgan. Elżbieta 1972-yilgacha PAS Matematika institutida ishlagan, 1965-yilda diskriminant tahlili boʻyicha fan nomzodi ilmiy darajasini olgan. Uning „Matematik qatorlarni tahlil qilishda trendni baholash muammolari“ nomli gabilitatsion ishi 1973-yilda qabul qilingan. 1967—1968-yillarda Uels universitetida (Buyuk Britaniya) va 1971—1972-yillarda Monreal universitetida tadqiqotchi boʻlgan. 1973-yilda PAS Hisoblash fanlari institutiga koʻchib oʻtdi. 1977, 1979 va 1989-yillarda Polsha Fanlar akademiyasi tomonidan mukofotlangan. 1981-yilda u CNR taklifiga binoan Italiyaga tashrif buyuradi. 2000-yilda Elżbieta Pleszczyńska Kembrij universitetida tashrif buyurib maslahatchi sifatida qisqa vaqt davomida faoliyat yuritgan. Ilmiy qarashlari. Pleshchinskaya klassik statistik yondashuvni tanqid qilgani bilan mashhur. Klassik parametrik usullar, masalan, Pearson korrelyatsiya koeffitsienti yoki eng kichik kvadratlar usuli, faqat taqqoslanadigan taqsimot turlari uchun natija beradi deb qayd etgan. Parametrik usullar har doim foydalanish shartlaridan tashqarida ishlaydi. Biroq, keyinchalik ularning natijalari ishonchli deb hisoblanib, natijada notoʻgʻri farazning „ilmiy“ tasdiqlanishiga olib keladi. Ayrim sabablarga koʻra, Elżbieta Pleszczyńska tadqiqot maʼlumotlarini tahlil qilish va parametrik boʻlmagan statistikaning kuchli tarafdori hisoblanadi. Ijtimoiy faoliyati. Elzbeta Pleshchenskaya Varshavada jismoniy imkoniyati cheklangan odamlarni qoʻllab-quvvatlash jamgʻarmasiga asos solgan. Koʻp yillar davomida u Fondga rahbarlik qildi. Uning rahbarligidagi jamgʻarma texnologiyalardan foydalangan holda nogironlarni professional reabilitatsiya qilish va sogʻayib ketish uchun juda ham katta hissa qoʻshdi. Oʻzining davriy maʼruzalarida Pleshchinskaya doimiy ravishda jamoatchilik eʼtiborini nogironlar huquqlariga qaratadi.